રાણીપના રાધાસ્વામી રોડ પર આવેલી ઉમંગપાર્ક સોસાયટીમાં સ્મિતાબહેન સહાય (ઉ.વ.58) તેમના પરિવાર સાથે રહે છે. સ્મિતાબહેન સુભાષબ્રિજ ખાતે એલઆઇસી ઓફિસમાં આસિસ્ટન્ટ એડમિનિસ્ટ્રેટિવ તરીકે ફરજ બજાવે છે. ગઈ કાલે બપોરે તેઓ રાધાસ્વામી રોડ પર શિવકુંજ સોસાયટીમાં રેહતા તેમના પુત્ર તુષારને ટિફિન આપી અને ચાલતાં ત્યાંથી પસાર થતા હતા ત્યારે સામેથી રોંગ સાઈડમાં એક બાઈક પર બે શખ્સ આવ્યા હતા. બાઇકચાલકે તેમની નજીક બાઈક ધીમું કરી પાછળ બેઠેલા શખ્સે સ્મિતાબહેનના ગાળામાં રહેલો સોનાનો દોરો રૂ.30000નો તોડી અને સર્વેશ્વર મંદિર તરફ ફરાર થઇ ગયા હતા. ચેઇનની લૂંટ થતાં તેઓએ બુમાબુમ કરી હતી જેથી લોકો ભેગા થઇ ગયા હતા.